Document ID: 32002R0620

Kommissionens forordning (EF) nr. 620/2002
af 11. april 2002
om suspension af udstedelsen af restitutionslicenser baseret på ugentlige ansøgninger for varer, som ikke er opført i traktatens bilag I, i henhold til artikel 8, stk. 8, i forordning (EF) nr. 1520/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2),
under henvisning til Kommissionens forordning (EF) nr. 1520/2000 af 13. juli 2000 om fastsættelse af fælles gennemførelsesbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I(3), senest ændret ved forordning (EF) nr. 595/2002(4), særlig artikel 8, stk. 8, og
ud fra følgende betragtninger:
(1) De kumulative beløb for restitutionslicenser, som kan udstedes på basis af meddelelser fra medlemsstaterne i henhold til artikel 8, stk. 2, fjerde led, og indtil dags dato på basis af artikel 8, stk. 8, i forordning (EF) nr. 1520/2000, kan være til hinder for, at Den Europæiske Union kan opfylde sine internationale forpligtelser.
(2) Udstedelsen af restitutionslicenser bør derfor suspenderes, som fastsat i artikel 8, stk. 8 -
UDSTEDT FØLGENDE FORORDNING:
Artikel 1
Udstedelsen i henhold til artikel 8, stk. 8, af licenser, som der er ansøgt om siden den 8. april 2002, suspenderes.
Artikel 2
Denne forordning træder i kraft den 12. april 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. april 2002.

Labels: 3
17
6